
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 365 


8 Μαΐου 2002 


ΑΠΟΦΑΣΕΙΣ 

Αριθ. 48555/1655 

Χαρακτηρισμός ως διατηρητέων δέκα επτά (17) λιθό¬ 
στρωτων διαδρομών του όρους Πηλίου (Ν.Μαγνη¬ 
σίας) και καθορισμός ειδικών όρων και περιορισμών α¬ 
ποκατάστασης αυτών. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. -Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π. δ/τοςτηςαπό 14/24.7.999/Δ'580), όπως 
αντικαταστάθηκε με την παρ. 2 του άρθρου 3 του ν. 
2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. -Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως αυτό 
προστέθηκε με το άρθρο 27 του ν. 2081/1992 (Α' 154) και 
τροποποιήθηκε με την παρ. 2α του άρθρου 1 του ν. 
2469/1997 (Α’38). 

3. - Την Υ6/31.10.01 απόφαση Πρωθυπουργού και Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων» 
(ΒΊ484). 

4. - Τις διατάξεις της παρ.Β του άρθρου 1 του π. δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος,Χωροταξίας και Δημοσίων Έργων (Α' 9). 

5. - Την από 16.2.2001 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. - Το υπ’ αριθ.6473/2302/16.2.2001 έγγραφο της 
Δ/νσης Πολεοδομικού Σχεδιασμού - Τμήμα Παραδοσια¬ 
κών Οικισμών και το γεγονός ότι παρήλθε η τασσόμενη 
προθεσμία από τις διατάξεις του άρθρου 4 (παρ.2) του 
ν. 1577/1985, όπως αυτό ισχύει, χωρίς να περιέλθουν στην 
ως άνω υπηρεσία τυχόν αντιρρήσεις των ενδιαφερομέ¬ 
νων. 


7.- Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζονται ως διατηρητέες δέκα επτά (17) λι¬ 
θόστρωτες διαδρομές (μονοπάτια) καθώς και αναπόσπα¬ 
στα στοιχεία αυτών που βρίσκονται στο όρος Πήλιο και ε¬ 
μπίπτουν στα διοικητικά όρια των δήμων: Αγριάς,Πορτα- 
ριάς, Αρτέμιδος, Μηλεών, Σηπιάδος, Μουρεσίου, 
Ζαγοράς, Αφετών και κοιν. Μακρυνίτσας του Νομού Μα¬ 
γνησίας και συγκεκριμένα οι διαδρομές: 

1. Χανίων - Πορταριάς - Κατηχωρίου 

2. Αγίου Λαυρέντιου - Κάτω Λεχωνιών 

3. Αγίου Γεωργίου - Άνω Λεχωνιών 

4. Αγίου Γεωργίου - Κάτω Γατζέας 

5. Πινακάτων - Καλών Νερών 

6. Βυζίτσας - Καλών Νερών 

7. Μηλέων - Καλών Νερών 

8. Μηλίνας - Λαύκου,διαδρομή 1 

9. Μηλίνας - Λαύκου,διαδρομή 2 

10. Τσαγκαράδας - Μηλέων 

11. Τσαγκαράδας - Μουρεσίου - Κισσού 

12. Μουρεσίου - Νταμουχάρης 

13. Μουρεσίου - Αγίου Ιωάννου 

14. Αγίου Δημητρίου - Αγίου Ιωάννου 

15. Ζαγοράς - Χορευτού 

16. Λαμπινούς - Μονής Λαμπιδώνας - Λίθου - Λαμπινούς 
και 

17. Μακρυνίτσας - Κουκουράβας, όπως φαίνονται στα 
σχετικά δέκα (10) διαγράμματα σε κλίμακα 1: 5000, που 
θεωρήθηκαν απο τον Προϊστάμενο της Διεύθυνσης 
Τοπογραφικών Εφαρμογών με την /2002 πράξη του και 
που αντίτυπά τους σε φωτοσμίκρυνση δημοσιεύονται με 
την παρούσα απόφαση. 

2. - Ως «λιθόστρωτη διαδρομή» ορίζεται το σύνολο των 
λιθόστρωτων μονοπατιών είτε αυτά διατρέχουν παραδο¬ 
σιακούς οικισμούς είτε περιοχές εκτός σχεδίου. 

Αναπόσπαστα στοιχεία των λιθοστρώτων διαδρομών, νο¬ 
ούνται οι ευρισκόμενες επί αυτών βρύσες (για τους διαβά¬ 
τες ή τα ζώα) γεφύρια ή τεχνικά έργα στήριξης των δια¬ 
δρομών, τοίχοι αντιστήριξης, πλατώματα και λοιπά στοι¬ 
χεία που αποτελούν ενιαίο οργανικό ή αισθητικό σύνολο με 
τις διαδρομές. 

3. Απαγορεύεται η καθαίρεση, αλλοίωση ή καταστροφή 

κάθε στοιχείου του λιθοστρώτου και λοιπών στοιχείων των 
διαδρομών (κρήνες, τοίχοι αντιστήριξης, πρανή, γεφυράκια 
κ.λπ). Για τα στοιχεία αυτά ως προς το εάν αποτελούν ορ¬ 
γανικό στοιχείο των διαδρομών αποφαίνεται η οικεία ΕΠΑΕ. 

4. Επιβάλλεται η συντήρηση, ο καθαρισμός η διατήρη¬ 
ση της παλιάς χάραξης, η επισκευή και η αποκατάσταση 
των μονοπατιών, με ίδια υλικά ή και με συναφή υλικά (σε 
περίπτωση αδυναμίας εύρεσης των αρχικών χρησιμοποι- 
ηθέντων), από τους Δήμους και την Κοινότητα εντός των 
διοικητικών ορίων που ευρίσκονται. Προϋπόθεση για πό¬ 
σης φύσεως επεμβάσεις και επισκευές των χαρακτηριζό¬ 
μενων λιθοστρώτων και των συναφών τους στοιχείων εί¬ 
ναι η σύμφωνη γνώμη της ΕΠΑΕ ύστερα από την υποβο¬ 
λή φακέλλου πλήρους τεχνικής μελέτης. 

5. Στους κόμβους συνάντησης των λιθοστρώτων με α¬ 
μαξωτούς ή με αγροτικούς δρόμους επιβάλλεται η δια¬ 
μόρφωση της σύνδεσης των δύο κατασκευαστικών τε¬ 
χνοτροπιών, μετά από συγκεκριμένη μελέτη που εγκρίνε- 
ται από την ΕΠΑΕ ως προς το υλικό, τον τρόπο 
κατασκευής και την μορφολογία. 


6. Απαγορεύεται η τοποθέτηση κάθε είδους πινακίδων, 
επιγραφών ή διαφημίσεων καθ'όλοτο μήκος των προστα- 
τευομένων διαδρομών και σε βάθος 50 μ.εκατέρωθεν αυ¬ 
τών. 

Κατ’ εξαίρεση επιτρέπεται η σήμανσή τους για αναγνώ¬ 
ριση των διαδρομών με πινακίδες μικρού μεγέθους με ελ¬ 
ληνικά στοιχεία και με μικρότερα λατινικά στοιχεία κάτω¬ 
θεν αυτών μετά από γνώμη της ΕΠΑΕ (υλικά - μέγεθος - 
μορφή). 

7. Για γήπεδα κείμενα εκτός των ρυμοτομικών σχεδίων 
πόλεων και εκτός των ορίων οικισμών και έχοντα πρόσω¬ 
πο με τα λιθόστρωτα μονοπάτια οι ανεγειρόμενες οικο¬ 
δομές τοποθετούνται υποχρεωτικά σε απόσταση 20 μ. α¬ 
πό το πρόσωπο του γηπέδου. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβέρνησης. 

Αθήνα, 1 Απριλίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

,η^Α^ο^ Αρ.φ. π/οι 

ΥΠΟΥΡΓΕΙΟ 

ΠΕΡΙΒΑΛΛΟΝΤΟΣ ΧΟΡΟΤΑΞΙΑΣ & ΔΗΜ. ΕΡΓΟ* 

